অ্যাপল: স্কিন টু দ্য কোর

অ্যাপল (স্কিন টু দ্য কোর) কিশোর ও তরুণদের জন্য এরিক গানসওয়ার্থের লেখা একটি কাব্যিক স্মৃতিকথা। ২০২০ সালের ৬ অক্টোবর লেভিন কুয়েরিডো থেকে এটি প্রকাশিত হয়। এই বইয়ে লেখক গানসওয়ার্থ তুষকারোরা জাতির মাঝে বড় হওয়া একজন ওননডাগা বংশোদ্ভূত ব্যক্তি হিসেবে নিজের জীবনের নানা অভিজ্ঞতার কথা তুলে ধরেছেন। সেই সঙ্গে তিনি আদিবাসীদের জন্য তৈরি করা বিশেষ আবাসিক স্কুলগুলোর নেতিবাচক প্রভাব নিয়েও আলোচনা করেছেন। বইটিতে তিনি আদিবাসী আমেরিকানদের নিয়ে প্রচলিত বিভিন্ন অপমানজনক শব্দ বা গালির ব্যবহার তুলে ধরেছেন। এর মধ্যে একটি উল্লেখযোগ্য শব্দ হলো অ্যাপল বা আপেল। এটি মূলত এমন ব্যক্তিদের বোঝাতে ব্যবহার করা হয় যারা বাইরে থেকে আদিবাসী হলেও ভেতরে শ্বেতাঙ্গদের সংস্কৃতি লালন করেন। অর্থাৎ, আপেলের মতো যাদের বাইরের রঙ লাল কিন্তু ভেতরটা সাদা।

বইটি তরুণদের সাহিত্য বিভাগে আমেরিকান ইন্ডিয়ান ইয়ুথ লিটারেচার অ্যাওয়ার্ড জিতেছে। পাশাপাশি এটি ন্যাশনাল বুক অ্যাওয়ার্ড ফর ইয়ং পিপলস লিটারেচারের সংক্ষিপ্ত তালিকাতেও স্থান পেয়েছিল এবং মাইকেল এল. প্রিন্টজ অনার বুক হিসেবে স্বীকৃতি পেয়েছে।

 সমাদর 
অ্যাপল: স্কিন টু দ্য কোর একটি জুনিয়র লাইব্রেরি গিল্ড (Junior Library Guild) অন্তর্ভুক্ত বই। বইটি সাধারণত সমালোচকদের কাছে সমাদৃত হয়েছে, যার মধ্যে বুকলিস্ট (Booklist) এবং শেলফ অ্যাওয়ারনেস (Shelf Awareness) থেকে পাওয়া 'স্টারড রিভিউ' উল্লেখযোগ্য।

কার্কাস রিভিউস বইটিকে একটি বিরল এবং অনন্য বই হিসেবে বর্ণনা করেছে। অন্যদিকে স্কুল লাইব্রেরি জার্নাল এটিকে "অম্লমধুর কিন্তু শেষ পর্যন্ত অনুপ্রেরণাদায়ক" বলে বর্ণনা করেছে। শেলফ অ্যাওয়ারনেস-এর জন্য লিখতে গিয়ে জেন ফরবাস মন্তব্য করেন, "চমৎকার সব ছবির ব্যবহার, নিখুঁত গল্প বলার ধরন এবং সুন্দর অলঙ্করণের মাধ্যমে এই বইটিতে আদিবাসী জীবনের এক অসাধারণ ও জীবন্ত চিত্র ফুটিয়ে তোলা হয়েছে।" বুকলিস্ট-এর কে ওয়েইজম্যান বলেন, "বইটির ভেতর গানসওয়ার্থের আঁকা জলরঙের ছবি, আলোকচিত্র এবং কোলাজের চমৎকার ব্যবহার লক্ষ্য করা যায়। এই শিল্পকর্মগুলো পুরো বই জুড়ে ছড়িয়ে আছে, যা পাঠককে বাড়তি তথ্য দেয় এবং বইটির প্রতি আগ্রহ বাড়িয়ে দেয়। চমৎকার সব উপমায় ভরা এই বইটি বর্তমান সময়ের জন্য খুবই গুরুত্বপূর্ণ একটি কাজ, যা বারবার পড়ার মতো।"

দ্য সেন্টার ফর দ্য স্টাডি অফ মাল্টিকালচারাল চিলড্রেনস লিটারেচার, এনপিআর (NPR), শেলফ অ্যাওয়ারনেস, এবং টাইম (Time) পত্রিকা অ্যাপল বইটিকে ২০২০ সালের শিশু ও কিশোরদের সেরা বইগুলোর তালিকায় অ্যাপল বইটিকে স্থান দিয়েছে।

+অ্যাপল (স্কিন টু দ্য কোর)-এর প্রাপ্ত পুরস্কার ও সম্মাননাবছরপুরস্কার/সম্মাননাবিভাগফলাফলসূত্র২০২০ন্যাশনাল বুক অ্যাওয়ার্ডকিশোর সাহিত্য২০২১বুকলেস্ট-এর কিশোরদের জন্য সেরা জীবনী ও স্মৃতিকথা—মাইকেল এল. প্রিন্টজ পুরস্কার—ইয়ালসা অ্যাওয়ার্ড ফর এক্সিলেন্স ইন ননফিকশন—২০২২অ্যামেজিং অডিওবুকস ফর ইয়ং অ্যাডাল্টস—আমেরিকান ইন্ডিয়ান ইয়ুথ লিটারেচার অ্যাওয়ার্ডতরুণ প্রাপ্তবয়স্ক (Young Adult)

 তথ্যসূত্র 

বিষয়শ্রেণী:২০২০-এর শিশুতোষ বই
বিষয়শ্রেণী:আর্থার এ. লেভিন বুকসের বই
বিষয়শ্রেণী:২০২০-এর অকল্পিত সাহিত্য
বিষয়শ্রেণী:ইংরেজি সাহিত্যের বই
বিষয়শ্রেণী:পদ্য উপন্যাস
বিষয়শ্রেণী:আমেরিকার আদিবাসী সাহিত্য